Дараах баримтуудын цуглуулгыг анхааралтай уншаарай. Аварга могой урт. Хүн өдөр сэргэлэн байдаг. Хоргүй могой хулгана барьдаг, харин хонь барьж чаддаггүй. Хүн урт биш. Шар шувуу хоёр хөл дээрээ хөдөлж чаддаг. Хүн хулгана барьдаггүй. Аварга могой хонийг барьж чаддаг. Шар шувуу урт биш. Хоргүй могой хоёр хөл дээрээ хөдөлж чаддаггүй. Муур бол урт биш амьтан. Шар шувууны нүд гэрэлтэж байдаг. Муур хулгана барьдаг. Аварга могойны бие өдөөр бүрхэгдсэн байдаггүй. Хоргүй могой өдгүй байдаг. Муурны нүд гэрэлтдэг. Хүн хонь барьдаггүй. Хоргүй могой шөнийн амьдралтай амьтан. Муур хоёр хөл дээрээ явж чаддаггүй. Шар шувуу хонинуудыг ангуучилдаггүй, аварга могой шөнийн амьдралтай амьтан. Хүнд өд байдаггүй. Хоргүй могой урт биш. Аварга могой хоёр хөл дээрээ хөдөлж чаддаггүй. Хүн амьтны аймагт харьяалагддаггүй. Муур шөнийн амьдралын хэв маягтай. Аварга могой хулгануудын араас ангуучилдаггүй. Шар шувуу өдөр унтдаг. Мууранд өд байдаггүй. Аварга могойны нүд гэрэлтдэг. Хүн хоёр хөл дээрээ явдаг. Шар шувуу хулгануудыг барьдаг. ДААЛГАВАР А. Дээрх өгүүлбэрүүдийг ашиглан дараах асуултад хариулна уу. * Ямар амьтан хулгана барьдаг вэ? * Ямар амьтан шөнийн амьдралын хэв маягтай вэ? * Ямар шинж чанарууд аварга болон хоргүй могойнд байдаг вэ? * Ямар амьтан урт вэ? ДААЛГАВАР Б. * Хариултыг хайхад хэчнээн хугацаа зарцуулсан бэ? * Мэдээллийг өөр хялбар аргаар дүрслэх боломж байна уу? * Дараах ижил мэдээллүүд бүхий хүснэгтийг харцгаая. [хүснэгт] Энд нэмэх тэмдгээр харьяалагдах шинж тэмдгийг, харин хасах тэмдгээр түүний харьяалагдахгүйг тэмдэглэснийг амархан ойлгож болно. Уг хүснэгтийг ашиглан даалгавар А-д өгсөн асуултад хариулна уу. Дээрх жишээ нь мэдээллэн загвар байгуулахад хүснэгтэн хэлбэр тохиромжтойг харуулж байна. Мэдээллэн загварын төрлүүдээс объектыг зураг, бүдүүвч, хүснэгт, дүрсээр илэрхийлэх нь хүмүүст ойлгомжтой байдаг. * _Зурган загвар:_ Тухайн объектын талаарх их хэмжээний мэдээллийг богино хугацаанд харуулдаг. * _Дүрсэн загвар:_ Объект болон аливаа үйл явцыг дүрсэлж, тайлбарлаж болно. Энэ нь дүрсэн мэдээллэн загвар болно. Үсэг, тэмдэгтүүд нь дүрсэн загварын жишээ юм. * _Бичвэр загвар:_ Компьютерт бид бичвэр оруулж, боловсруулж байгаа нь бичвэр загвартай ажиллаж буй хэрэг юм МЭДЭЭЛЛЭН ЗАГВАРЫГ ДАРААХ ДАРААЛЛААР БАЙГУУЛДАГ. [б] ХЭРЭГЛЭХҮЙ * “Хүнсний ногоо” эрүүл мэндэд ямар ач холбогдолтой вэ? Энэхүү объектын мэдээллэн загварыг үгээр, зургаар, хүснэгтээр илэрхийлнэ үү. * Мэдээллэн загварыг яагаад байгуулдаг вэ? Ямар ач холбогдолтой вэ? * Хүүхэд насны тухай 2-3 дууг интернэтээс хайж олно уу. Эдгээр дуугаар дамжуулан хүүхэд насны онцлогийг хэрхэн илэрхийлсэн байна вэ? * Мэдээллэн загвар байгуулах үе шатыг баримтлан, ундааны саваар “Зоос цуглуулах” гахай хийнэ үү. Гахайг ямар зорилгоор, хэрхэн хийсэн тухайгаа ярилцаарай. * Сургуулийнхаа хичээлийн байрны ангиудын байршлыг харуулсан мэдээллэн загварыг компьютер ашиглан үүсгэнэ үү. * Ямар нэгэн программ ашиглан ногооны талбайд хүнсний ногоо тарих талбайг дүрсээр, бүдүүвч зургаар дүрсэлнэ үү. * Сургуулийнхаа компьютерийн лабораторийн тоног төхөөрөмжийн судалгааг дараах хүснэгтийн дагуу хийж, дүгнэлт бичнэ үү. ..... сургуулийн компьютерийн лабораторийн тоног төхөөрөмжийн судалгаа[йу]