Я. Цэвэлийн "Монгол хэлний товч тайлбар толь"-д "ятгах" гэдэг үгийг: 1. Бусдад юмны учир начир,хор холбогдлыг ухуулан өгөх 2.Хүнийг буруу мууд удирдан дагуулахыг хэлнэ хэмээн тайлбарлажээ. Бүтэц найруулга нь товч бөгөөд тодорхой байгаа нь ятган итгүүлэх санаа зорилготой холбоотой. Гэвч энэ үгийн утга учрыг өнөө үед илүү өргөн дэлгэр сайн сайхнаар тайлбарлах, хэрэглэх боллоо. Ятгаж сэнхрүүлэх нь өөрийн санаа бодлыг бусдад тулган зөвшөөрүүлэх биш, харин өөр бусадтай зөвшилцөх, нэгдэх, нэгдмэл шийдвэрт хүрэх гэсэн үйл юм. Өнөө үед мэдээ мэдээллийн өргөн боломж бий болсноор хүмүүс санаа бодлоо чөлөөтэй илэрхийлж байна. Энэ нь юу хийхээ бус харин яагаад хийхээ асууна гэсэн үг. Энэ яагаад гэдэг асуулад хариу өгч чадаж байвал итгэл үнэмшил төрүүлж чадаж байна гэсэн үг юм. Ятгах нь боломжтой мөртөө нэгдэж чадахгүй байгаа олон янзын санааг нэгтгэнэ гэсэн үг. Сэнхрүүлэн ярих нь 3 үе шаттай байж болно. 1.Санаа сэдвээ олох, нээх 2. Ятгах бэлтгэл хийх 3. Харилцан ярилцах Юуны түрүүнд ятгах гэж буй хүн өөрийг нь сонсох хүмүүс болон итгүүлэх зүйлийнхээ талаар нэлээд сайн судалж, төлөвлөсөн байх хэрэгтэй.