Энэ хичээлийн гол зорилго нь сурагчдад тэгшитгэл, тэгшитгэлийн систем, тэнцэтгэл биш бодох чадвараа ашиглан бодит амьдралын янз бүрийн асуудлыг шийдвэрлэх математик арга барилтөлөвшүүлэх явдал юм. Энэ утгаар сурах бичигт математик загвар нь нэг хувьсагчтай шугаман тэгшитгэлд шилжиж бодогддог рационал тэгшитгэл, хоёр хувьсагчтай шугаман тэгшитгэлийн систем, нэг хувьсагчтай шугаман тэнцэтгэл биш байдаг практик агуулгатай бодлогуудыг оруулж өгсөн. Анхаарах зүйл - Шинэ ойлголт, хялбар рационал тэгшитгэл, шугаман тэгшитгэлийн систем, шугаман тэнцэтгэл биш бодох шинэ аргатай танилцуулахын өмнө шаардлагатай өмнөх мэдлэгийг сурах бичиг дэх дасгал бодлогоор сэргээн сануулж байх - Рационал тэгшитгэл, модультай тэгшитгэл, тэнцэтгэл биш бодох аргатай танилцуулахдаабодит амьдралтай холбоотой асуудал шийдвэрлэх бодлогоор сэдэлжүүлэн шинэ ойлголт, аргыг мэдэх хэрэгцээ үүсгэж шийдвэрлүүлж байхыг эрмэлзэх - Өгсөн мэдээлэл дээр үндэслэн тэгшитгэл, тэнцэтгэл биш зохиох аргаар бодлого бодохдоо тэгшитгэл, тэнцэтгэл биш зохиож бодох алхмуудыг сурах бичгийн жишээ бодлогуудын адилаар асуудал шийдвэрлэх үе шатуудтай холбон тайлбарлаж байх