Нэгэн ангийнхан сургуулийнхаа сурагчдын урлагийн тоглолтыг үзэх болжээ. Чингүүн, Номин нар үзвэрийн ямар тасалбар авсныг олъё. А. Үзэгчдийн суудлын байрлалыг хүснэгтээр илэрхийлье. [бө] Б. Үзвэрийн танхимын эгнээг босоо чиглэлд, суудлыг хэвтээ чиглэлд дугаарлаж, зургаар дүрслэн үзүүлье [цу] Объект болон үйл явцын тоон үзүүлэлтүүдийг цэг, шулуун, муруйгаар дүрслэн үзүүлснийг график загвар гэнэ. Хоёр хэмжигдэхүүний хоорондын хамаарлыг функц гэнэ. Функцийн график нь хоёр хувьсах хэмжигдэхүүний хоорондын хамаарлыг хавтгайн цэгүүдээр дүрсэлсэн дүрслэл юм. Функцийн график нь математик загварын жишээ болно. Функцийн графикийг байгуулахдаа: * Түүний томьёоны дүрслэлийг ашиглан хүснэгтэн өгөгдлийг бэлтгэнэ. Энэ нь тухайн функцийн хүснэгтэн загвар болно. * Хүснэгтэн загварыг ашиглан тэгш өнцөгт координатын системд харгалзах цэгүүдийг байгуулж, цэгэн график загварыг, зарим үед шугамаар холбон шугаман график загварыг байгуулна. y=2x-1функцийн график байгуулъя. А. Дээрх тэгшитгэлээр илэрхийлэгдэх шугаман хамааралтай хоёр хэмжигдэхүүний тоон утгууд бүхий хүснэгтийг байгуулъя. [ы] Б. Хүснэгт 1.1.3-ын өгөгдлийг хавтгайн тэгш өнцөгт координатын системд цэгээр дүрслэн, хооронд нь холбовол уг функцийн график дүрслэл гарна [ы] Хэрэглэхүй * Координатын системд A(2,-1), B(-2,1) цэгүүдийг байрлуулна уу. * _y=-3x+5 _тэгшитгэлээр өгөгдсөн шулууны график дүрслэлийг байгуулна уу. * Нэгэн сумын бүх гудамж тэгш өнцөгтийн дагуу босоо чиглэлд, харин айлуудын хашаанууд нь хэвтээ чиглэлд тус тус дугаарлагдсан. Тэгш өнцөгт координатын системд хэд хэдэн айлын байршлын загвар гаргаж, дүрслэн үзүүлнэ үү. * Зохиолчдын бүтээлүүдийг “Зохиолч ба бүтээл” гэсэн дүрмээр харгалзуулж хүснэгт зохиогоорой. Жишээ нь: “Миний нутаг” шүлгийг Д.Нацагдорж, “Багш” найраглалыг Ш.Сүрэнжав гэх мэт.