 Манжийн төрөөс Монголын талаарх бодлого өөрчлөгдөх болсон шалтгаан нь дараах мэт болно. Үүнд: Манж Чин улсын зах хязгаар орныг гадаадынханд алдахгүйн тулд газаргүй тариачин хятад иргэдээр дүүргэж асуудлыг шийдвэрлэх, нутгийн баялгыг ашиглахын тулд нээлттэй болгох, дайны төлбөрийг төлөхөд нөөц бололцоог бүрэн дайчлах, манж нарыг уусгасан хятад түшмэдийн бодлогоор хятад биш үндэстнийг хүчээр уусган устгах зэрэг болно. Жишээ нь: Манж Чин улсаас Хаант Орос улсын нөлөө ихсэж байсан нөхцөлд Монголыг хятадын дотоод муж болгохын тулд урьдын уламжлалт бодлогоо өөрчилсөн юм. [yyyyyyyyyyyyyy] Шинэ засгийн бодлогыг хэрэгжүүлэхийн тулд 1906 онд Бээжин хотноо "Нүүдлийн иргэдийн хэргийг эрхлэх хороо" байгуулан монгол, оросын хилийн дагуу нутагт хятад тариачдыг ирүүлэн суурьшуулж эхэлсэн юм. Манж Чин улс Монголд шинээр цэрэг бэлтгэх газар, цагдан сэргийлэх хороо ой модны түрээсны ерөнхий ба салбар хороо, эрүүлийг хамгаалах хороо, хэмжээт засгийн явдлыг сүвэгчлэн бэлтгэх газар, гадаадтай харилцах хороо, худалдааны явдлыг хянан байцаах хороо гэх зэрэг хорь орчим албан газрыг байгуулсан юм. Монголчуудын аж ахуйн орлого, түлээ мод болон бусад тээврийн зүйлээс гааль хурааж эхэлжээ. Энэ бүхэн Монголчуудын дургүйцлийг зүй ёсоор төрүүлж байв. Иймд тэрхүү харгис бодлогыг монголчууд "Үндсийг таслах, шашныг устгах" бодлого хэмээн үзэв. Улмаар "язгуурын ёсоо журамлах" уриан дор Манжийн төрийг эсэргүүцэн босож, тусгаар тогтнохын төлөө тэмцэж эхэлжээ. МЭДЭЭЛЭЛ БОЛОВСРУУЛАХ: 1. XIX ЗУУНЫ СҮҮЛЧ ХХ ЗУУНЫ ЭХЭН ҮЕИЙН МАНЖ ЧИН УЛСЫН ТАЛААРХ МЭДЭЭ, БАРИМТАД ДҮН ШИНЖИЛГЭЭ ХИЙНЭ ҮҮ. А. МЭДЭЭЛЛИЙГ ӨГСӨН ЧИГЛЭЛИЙН ДАГУУ БҮЛЭГЛЭЖ ДААЛГАВРЫГ ГҮЙЦЭТГЭЭРЭЙ. [ҮҮҮ] ҮР ДҮНГ НЭГТГЭХ, ТАНИЛЦУУЛАХ: 1. "ШИНЭ ЗАСГИЙН БОДЛОГО" НЬ МОНГОЛЧУУДЫН АЖ АХУЙ, НИЙГЭМ, ШАШИН, СОЁЛЫН АМЬДРАЛД ЯМАР ӨӨРЧЛӨЛТ ОРУУЛАХААР БОЛСНЫГ ХОЛБОГДОХ БАРИМТ, МЭДЭЭЛЭЛД ТУЛГУУРЛАН ЖИШЭЭ ГАРГАЖ ТАЙЛБАРЛАХ, НОТЛОХ 2. МОНГОЛЧУУДАД ХЯТАДЧЛАГДАХ АЮУЛ ТУЛГАРААД БАЙСНЫГ ЯМАР БАРИМТААС МЭДЭЖ БОЛОХ ВЭ, ТҮҮНИЙ ҮР ДАГАВАР, ХОР УРШГИЙГ ТУНГААН БОДОЖ ТАЙЛБАРЛААРАЙ. 3. "ҮНДСИЙГ ТАСЛАХ, ШАШНЫГ УСТГАХ БОДЛОГО" ХЭМЭЭСНИЙ УТГЫГ ТАЙЛБАРЛАН ЭРГЭЦҮҮЛЭМЖ БИЧЭЭРЭЙ.