ИНФОГРАФИК • Information graphic /мэдээллийн график/ буюу инфографик нь өгөгдөл, мэдээлэл, мэдлэгийг цогц байдлаар түргэн өгөхийн тулд товч тодорхой зураглалаар харуулж буй график дүрслэлт илэрхийлэл юм. Мэдээллийн дүрсжүүлэлт, өгөгдлийн дүрсжүүлэлт, статистикийн график, мэдээллийн загварууд нь үүнтэй төстэй. Эдгээр нь графикийг хэрэглэн хүний харааны системийн хэв маяг, чиг хандлагыг ойлгох чадварыг сайжруулдаг. Инфографик сүүлийн жилүүдэд дийлэнх хүмүүсийг хамардаг болсон ба бусад дүрслэлийг бодвол уншигчдын мэдлэгээс бага хамаардаг. Сүүлийн үед инфографикийг бүтээх хялбар арга, үнэгүй хэрэгсэлүүдээс хамаарч хүн амын дийлэнх нь үүнийг хийх боломжтой. болсон. Facebook, Twitter зэрэг олон нийтийн сүлжээнүүд дэлхий даяарх олон хүнд өөрийн инфографикийг түгээх боломжийг олгосон. Өнөө үед үүний хэрэглээ ихээр өргөссөн.. • Сонин, сэтгүүлд инфографикийг цаг агаарын мэдээ, газрын зураг, газар төлөвлөлт болон статистик мэдээлэл хүргэх зорилгоор ашиглаж байна. Түүнчлэн зөвхөн инфографикаас бүтсэн номууд ч бий. . Судлаач Edward Tufte график үзүүлэлтийн зорилгыг дараах байдлаар тодорхойлжээ • Датаг харуулах • Үзэгчийг гол мөн чанарт хөтлөх, түүнээс биш графикийг хийсэн арга, технологид өөр бусад зүйлд хөтлөхгүй байх • Датагаар өгөх мэдээллийг гажуудуулахаас зайлсхийх • Их хэмжээний тоон мэдээллийг бага зайд өгөх • Том хэмжээний датаг уялдаа холбоотой, цэгцтэй өгөх • Олон хэсэг мэдээллийг үзэхэд нүд ядраахгүй байлгах • Тодорхой тайлбар, чимэг, хүснэгтээр ялгах Инфографикийг шугамтай цаас, харандаа, тодруулагч, шугам зэрэг энгийн зүйлсийг ашиглан хийх боломжтой. Гэсэн хэдий ч одоо үед илүү хурдан, амар арга болох програм хангамжаар хийх нь ихэссэн. Тэднийг зориулалтын вэбсайт болон хэрэгсэлүүдийн тусламжтай хийх боломжтой болсон. Диаграмуудыг зураг зурах боломжтой програм хангамжыг татаж эсвэл онлайнаар ашиглан зурах боломжтой. Хэрэглэгчид диаграмаа эхлүүлэхийн тулд бэлэн загваруудаас ашиглах боломжтой. Мөн өөр олон онцгой дүрслэлүүдийг гаргах аргууд байдгийн нэг нь хэрэглэгчийн ухаалаг утсан дээрх зургыг дүрслэх боломж байдаг.