Ээлжит хичээлийн сэдэв: Зохигчийн сонин содон дүрслэл, өвөрмөц үг хэллэгийг олж, тайлбарлах Хугацаа: 80минут Хамрах хүрээ: 7-р анги Хэрэглэгдэхүүн: Сурах бичиг, цөм хөтөлбөр, "Эквадорт хийсэн тэмдэглэл" эх Үйл ажиллагаа 1. Хуудас 65. "Гэрээсээ сургууль орох замд" гэсэн ерөнхий сэдвийн хүрээнд аяллын бяцхан тэмдэглэл бичээд нөхөддөө уншиж өгч ярилцаарай. (10минут) Үйл ажиллагаа 2. Хуудас 66-67. "Эквадорт хийсэн тэмдэглэл"-ийг уншаад зохиолч ямар асуудал хөндсөн талаар мөн өвөрмөц үг хэллэгийг эхэд яагаад сонгон хэрэглэсэн бэ? тэр нь ямар үүрэгтэйг тайлбарлаарай. (10минут) Үйл ажиллагаа 3. Хуудас 67. Дараах тайлбарыг ярилцан, өвөрмөц үг хэллэг, зохиогчийн бүтээсэн сонин содон дүрслэл гэж юу болох, тэдгээрийн ялгааг тодорхойлж бичээрэй. (7-10минут) Үйл ажиллагаа 4. Хуудас 69. Өгүүлбэрүүдийн утгын дарааллыг сайтар ажигла. Эхэд юу, юуг зэрэгцүүлэн дүрсэлсэн байна вэ? Үүргээрээ зохиогч ямар санаа илэрхийлж байгааг бичье. (7-10минут) Үйл ажиллагаа 5. Хуудас 71. Аян замын тэмдэглэлд байгалийн юмс үзэгдлийг зэрэгцүүлэн тоочин дүрсэлжээ гэдгийг зураглалаар харуулаарай. (5минут) Үйл ажиллагаа 6. Хуудас 72. Байгалийн юмс үзэгдлийг дүрслэхдээ хэрэглэсэн сонин содон дүрслэлийг олж, утга, үүргийг тайлбарла. (5-7минут) Үйл ажиллагаа 7. Хуудас 73. Өгүүлбэрийн бүтцийг дуурайн, сонин содон дүрслэл оруулан, өгүүлбэр зохиоё. (5-7минут) Үйл ажиллагаа 8. Хуудас 74. Энгийн өгүүлбэрүүдийг өвөрмөц үг хэллэг, сонин содон дүрслэлээр дэлгэрүүлэн бичээрэй. Дүрслэл чинь хэр оновчтой болов? гэдгээ ажиглаж сайжруулаарай. (10минут) Үйл ажиллагаа 9. Гэрийн даалгавар (5минут) "Намар ай"-эхийг уншиж, сонин содон дүрслэлийг түүч бичээд, дүрслэлээс ашиглан байгалийн сайхныг төсөөлөн зураглаж бичих.