Ээлжит хичээлийн зорилго: Зохиолын хэл найруулга, уран дүрслэл, яруу хэрэглүүр бичил дүрслэлийн уншигчдад үзүүлэх нөлөөллийг үнэлэх Ээлжит хичээлийн зорилт: Зохиолын хэл найруулга, уран дүрслэлийг ялган таних Зохиолын хэл найруулга, яруу хэрэглүүрийн уншигчдад үзүүлэх нөлөөллийг үнэлэх Үйл ажиллагаа 1: С. Дашдооров "БУУЖ МОРДОХ ХОРВОО" өгүүллэгийг утга санааг тунгаан бодож уншихыг сануулна. Өгүүллэгийн утга санааг тунгаан бодоод яагаад "БУУЖ МОРДОХ ХОРВОО" гэж нэрлэснийг ярилцана. Самбаагийн "Далай цагаан сүрэг тааралдлаа" гэж хэлсэн нь ямар учиртай вэ? Өгүүллэгт монголчуудын бэлгэдэлт сэтгэлгээ болон зан үйлийн тухай өгүүлжээ. * Насан өөд болсон хүний тухай * Хөөрөг зөрүүлэх ёсон * Үрс гаргах ёсон гэх мэт ёс заншлын холбоотой зүйлүүдийг зохиолоос олж, дүрд хэрхэн нөлөөлж байгааг ярилцана. Үйл ажиллагаа 2: "Монгол өвгөн сүүлчийн удаа хөөрөг зөрүүлнэ, түүгээр ч барахгүй хүндэтгэдэг сэтгэлээ илэрхийлэн мориноосоо бууна гэхэд ямар сайхан монгол сэтгэл вэ? Тийм сайхан сэтгэлийг тээж яваа хүн бол Төгөө өвгөн ажээ" гэх мэтээр өгүүллэгт дүрслэгдэж буй үйл явдал, үг хэллэг нь ямар утга учиртай болохыг жишээ татан тайлан тайлбарлуулна. Төгөө, Самбаа хоёр өвгөн насаар ялимгүй ах Ангаа өвгөнд хандаж байгаа хандлага, ёс зүйг илэрхийлсэн бичил дүрслэлүүдийг олж бичүүлнэ. Өгүүллэгт хөдөөний ахуй орчин, тэнд амьдрах хүмүүсийн үзэл бодол, ёс зүйн хэм хэмжээ, итгэл үнэмшил, сайны хэмжүүр зэргийг хэрхэн өгүүлсэн бэ? Ойлгосноо найруулан 120-150үгтэй эсээ бичээрэй гэх мэт дасгал даалгавруудыг гүйцэтгүүлнэ. Гэрийн даалгаварт: Монгол ахуй, бэлгэдэл, соёлтой холбоотой сэдэв сонгон уран яруу хэрэглүүр ашиглан эсээ бичиж ирэх