 Нөхцөл байдал эх орон, үндэс угсаа, шашин соёлоо гэх монгол хүн бүрийг бухимдуулж, тэмцлийн арга зам эрж сүвэгчлэхэд хүргэв. 1918 оны дунд үеэс Нийслэл хүрээнд Зүүн хүрээний бүлэг, дараа нь Консулын дэнжийн улмаар Угсаатан хэргэмтний гэх бүлгэм бий болжээ. Эрх чөлөөгөө эргүүлэн олж авах тэмцэлд аль нэг гадаад улсаас дэмжлэг тусламж авах зайлшгүй шаардлага тулгарав. 1920 оны 6 сарын сүүлээр Хүрээний ба Консулын бүлгэмийнхэн хамтран МАН хэмээх улс төрийн байгууллага байгуулж ЗОУ-аас тусламж хүсэхээр тогтжээ. [8uj] ЗОУ-аас тусламж дэмжлэг авах асуудал шийдэгдэж байх үед буюу 1920 оны 10 сарын 2 нд барон Унгерний захирсан "Азийн морин дивиз"-ийн 800-аад цэрэг Монголын хил рүү цөмрөн орж иржээ. Барон Унгерн 1921 онд 2 сарын 4-нд Нийслэл Хүрээг эзлэн авчээ. Богд гэгээнийг хаан ширээнд эргүүлэн залж, Жалханз хутагт Дамдинбазарын тэргүүлсэн Засгийн газар байгуулагдав. 3-р сарын эхээр цэргийн тоо 400 гаруйд хүрч, дөрвөн хороо болгон эмхлэн байгуулав. 1921 оны 3 сарын 13-нд эрх чөлөөний тэмцлийг удирдан зохион байгуулах Ардын түр засгийн газрыг 7 хүний бүрэлдэхүүнтэй байгуулав. Улмаар цэргийн гол хүч 7 сарын 8-ны өглөө Нийслэл хүрээнд ирж 10-ны өдөр нь морин цагт засгийн эрх шилжүүлэх ёслол болж, Ардын засгийн газрыг байгуулав. 1921 оны хувьсгал нь шинж чанарын хувьд үндэсний ардчилсан хувьсгал байлаа. Дасгал даалгавар: [333]