Дугуй гүйдлийн чигийг олохын тулд баруун гарын дүрмээ санаарай. Дугуй гүйдлийн орны шугам бүгдээрээ дамжуулагч цагираг дотуур орж гарсан байна. Цагирагийн хөндий дотор шугам шигүү, гадна талд тааруу байна. Шугам сийрэг газарт орон сул, нягт ихтэй газарт орны үйлчлэл хүчтэй байна. Олон ороодсоос тогтсон урт ороомгийг соленоид гэнэ. Дугуй ороодос бүрийн соронзон орон нэмэгдэж, ороомгийн хөндийд жигд соронзон орон үүсгэнэ. Ийм орныг нэгэн төрлийн орон гэнэ. Ороомгийн ороодсын тоог олшруулах замаар соронзон оронг нэмэгдүүлж болно. 