Ээлжит хичээлийн төлөвлөгөө № 3 _ХИЧЭЭЛИЙН СЭДЭВ._ Шүлгийн гол санааг мэдэцгээе. _ХИЧЭЭЛИЙН ЗОРИЛГО_Б.Лхагвасүрэнгийн “Ижийтэйгээ үзсэн тэр жилийн наадам” шүлгийг уран уншаад сургамжтай талыг тодорхойлох Алхам 1. Өөрсдийнхөө мэдэх яруу найрагчдын тухай санал солилцон ярилцах Алхам 2. Ардын уран зохиолч Б. Лхагвасүрэнгийн ямар шүлэг зохиолыг мэдэх тухайгаа ярилцах Алхам 3. Б.Лхагвасүрэнгийн “Ижийтэйгээ үзсэн тэр жилийн наадам” шүлгийг чанга дуугаар унших Алхам 4. Шүлгийг гурван хэсэг болгон хувааж хэсэг тус бүрд юуны тухай өгүүлснийг ярилцах Алхам 5. Шүлгийн гол санааг тодорхойлох Хэрэглэгдэхүүн: Зурагт үзүүлэн, ном сурах бичиг, дэвтэр, үзэг Сургалтын арга: Харилцан яриа, бүтээлчээр унших, бие даасан үйл ажиллагаа Ижийтэйгээ үзсэн тэр жилийн наадам Ижийтэйгээ үзсэн тэр жилийн наадам Цэцэг нар хоёртоо бахардсан наадам Ижийтэйгээ үзсэн тэр жилийн наадам Чихэр инээд хоёртоо бялуурсан наадам Наадамчдын зулай дээр, Нар голлон халуун байсан ч Элбэг дээл шиг Ижийнхээ сүүдэрт хярахад сэрүүхэн Дан эмжээртэй Даалимбан дээлнээс минь Даавууны шинэхэн үнэр Сэнгэнэх нь даанч сайхан. Над шиг гоё хүнгүй Тэр жилийн наадам Нар хур тэнцсэн тэр жилийн наадам. (1) Долоогийн даваа нар хэвийлгэн шувтарч Даага ирлээ ! гэсэн шуугиан Наадмын хөндийг дүүргэсэнсэн . . . Тоссон ирсэн хоёр тоос Бичигтийн хөндийд томолдож Тоос тоосны дундаас Зургаан даага сугарсан сан . . . Хошуу сүүл даран Хоорондоо их ойрхон Барианы газар Бараа саахалтын хэртэй . . . Хөтөлгөө гүүтэй өвгөн уяач хажууд байсныг Хөөрч догдлохдоо би хараагүй байж Зөв талын дөрөөн сэнж ханхийлгэн Жингэнэтэл үүрсэн хөтөлсэн гүү нь тэлүүлэв. Зургаад нь явсан буурал даага Зуузай даран янцгааснаа сүүл нь годойж Хаанаас гарсан ид шид нь энэ вэ гэлтэй Хар хурдаараа яралзан барианд магнайлав. Хөлсийг нь хусахын зав өгөлгүй Хөхөө хөхөх гэж эх рүүгээ шунгав. Эхийнхээ дууг сонссон Эсгэл даага сум юм билээ. Ингэдэг гэдгийг нь мэддэг Хашир уяач нум юм билээ. Ижийтэйгээ үзсэн тэр жилийн наадам Цэцэг нар хоёртоо бахардсан наадам Ижийтэйгээ үзсэн тэр жилийн наадам Чихэр инээд хоёртоо бялуурсан наадам. Суралцахуйн үндсэн үйл ажиллагаа Үе шат Сурагчийн үйл ажиллагаа Багшийн чиглүүлэг Анхаарах зүйл Сэдэлжүүлэх Яруу найрагчдын тухай санал солилцон ярилцах Б.Лхагвасүрэнгийн ямар шүлэг зохиолыг мэдэх тухай ярилцана. МУ-ын Төрийн шагналт, ардын уран зохиолч Б. Лхагвасүрэнгийн тухай асуулт асуух Яруу найрагчдын зураг хөрөг байрлуулан ярилцах Бүтээлийн цуглуулга бэлтгэх Хичээлийн өрнөл хэсэг буюу Шинэ мэдлэг олгох Шүлгийг чанга дуугаар унших, уншлагын төрлүүдийг ашиглан унших. Шүлгийг гурван хэсэг болгон хуваагаад хэсэг тус бүрд юуны тухай өгүүлснийг ярилцана. Наадмын өдөр байгаль цаг агаар ямар байсныг дүрслэн ярья. Хүү яагаад ийм их жаргалтай яваагийн учрыг ярья. Зургаад явсан буурал даага яагаад барианд түрүүлэн орсон тухай бодлоо ярья. “Эхийнхээ дууг сонссон эсгэл даага сум юм билээ. Ингэдэг гэдгийг нь мэддэг хашир уяач нум юм билээ” хэсгийн утгыг тайлбарлан ярья. Шүлгийн гол санаа аль нь вэ? яагаад сонгосон учраа тайлбарлаарай. А. Ээжтэйгээ үзсэн тэр жилийн наадам чихэр, цэцэг хоёр элбэг байв. Б. Ээжтэйгээ үзсэн тэр жилийн наадамд дааганы уралдаан үзэхэд хашир уяачийн даага түрүүлсэн В. Тэр жилийн наадамд ээжтэйгээ ирсэн хүү хамгийн их баяр баясгалантай байсан бол дааганы уралдаанд эхтэйгээ ирсэн даага түрүүлсэн. Энэ бол эхийн хайр юм. Г. Эхийнхээ дууг сонссон, эсгэл даага сум юм билээ. Ингэдэг гэдгийг нь мэддэг хашир уяач нум юм билээ. “Ижиитэйгээ үзсэн тэр жилийн наадам” шүлгийг багш уран уншиж сонсгоно Шүлгийг чанга дуугаар уншаарай. Дамжуулан унших, уран уншуулах Утгыг ярилцаж, мэдэхгүй үгийн утгыг мэдэхгүй үгсийг толь бичгээс харж тайлбарлана. Шүлгийг гурван хэсэг болгон хуваалаа. Хэсэг тус бүрд юуны тухай өгүүлснийг ярилцаарай. Сурагч нэг бүрийн саналыг сонсож, ярихад дэмжлэг өгнө. Шүлгийн гол санаа аль нь вэ? Шүлэг нь уншигчдад шууд утгаар биш далд утгаар хүрдэг. Иймд шүлгийн далд утгыг мэдэх нь чухал. Шүлгийг сонсохдоо нүдээ аниад анхаарлаа төвлөрүүлэн сонсоно. Шүлэг уран яруу унших аргыг ажиглах, туршин унших боломжоор хангах Хичээлийн төгсгөл хэсэг Сурагчид өнөөдрийн хичээлээр шүлгийн гол санааг яаж ойлгож авснаа ярилцах Хичээлээ дүгнэх Сурагчдаа дүгнэх Гэрийн даалгаварт шүлгээ уран тод унших, чээжлэх. Сурагчид бие биедээ уншиж өгөх цаг гаргаж өгөх. Шүлгээ уран яруу унших Ээлжит хичээлийн төлөвлөгөө № 4