Программын цонхны бүтэц нь боловсруулах мэдээллийн онцлогоос хамааран ялгаатай байна. Мэдээлэл боловсруулах программын ажлын орчинг интерфэйс гэдэг. График интерфэйсийн орчин нь цонх, дүрс, цэсээр илэрхийлэгддэг учраас команд сонгох, программ ажиллуулах, мэдээлэл хуулах, зөөх зэргээр ажиллахад хялбар байдаг. Энэ нь хүн болон компьютерийн харилцан ажиллагааг хялбар, ойлгомжтой болгодог [yd] ХЭРЭГЛЭЭНИЙ ХЯЛБАР ПРОГРАММУУД Дуу тоглуулах программ: Компьютерт хадгалагдаж буй дууг тоглуулахдаа дуу тоглуулах Windows Media Player программыг ашиглана. Программын интерфэйсийн удирдлагын товчууд нь ердийн хөгжим тоглуулагчийнхтай ижил үүрэгтэй. Дууны бичлэгтэй оптик дискийг CD-ROM төхөөрөмжөөр уншуулахад түүн дээрх дуунуудыг уг программ автоматаар тоглож эхэлдэг. Тооны машин: Тооны машины товчийг хулганаар сонгон ажиллахаас гадна гарын тоон товчлуурыг ашиглан тоо оруулах болон арифметик үйлдлүүдийг хийж болно. Нэмэлт мэдээлэл: Программын цонхны [View]→[Scientific], [View]→[Programmer] сонголтыг хийвэл илүү нэмэлт функцүүдтэй тооны машин болдог