Суралцахуйн зорилт: Анги хамт олон сургуулийн орчинд дасан зохицох, сургуулийн дэг журмын талаар мэдлэгтэй болох Түлхүүр үг: Анги хамт олон, дэг журам, сургууль, орчин Өмнөх төсөөлөл: Сургуульд орохын өмнө гэртээ болон цэцэрлэгтээ юу хийдэг байсан бэ? Асуултаар харилцан ярилцаж мэддэг дуу ,шүлэг, оньсого, үлгэрийнхээ талаар ярилцаад зарим сурагчаар дуу дуулуулах, шүлэг уншуулах зэргээр хүүхдийн өөрийгөө нээх боломжийг бүрдүүлнэ.Үйл ажиллагаа ба үр дүн: 1. Сургуульд анх ирэхэд чамд ямар санагдсан бэ? Хэн хэнтэйгээ ирсэн бэ? Ангийнхантайгаа болоод багштайгаа уулзахад ямар байсан бэ? гэх зэргээр ярилцана. 2.Хүүхдүүдийг 5-аар нь юмуу хэд хэдээр нь баг болгож тойрог хэлбэрээр зогсоогоод танилцах тоглоом тоглуулна. Тоглоомын заавар: Эхний хүүхэд өөрийгөө танилцуулна. Дараагийн хүүхэд өмнөх хүүхдийнхээ нэрийг хэлээд өөрийнхөө нэрийг хэлнэ. Энэ мэт хамгийн сүүлийн хүүхэд бүх хүүхдийн нэрийг хэлээд өөрийгөө танилцуулахад тоглоом дуусна. Хүүхдүүд хоорондоо танилцсанаар тэдний харилцаанд эерэг хандлагаүүсэх ач тустай. Ширээндээ суугаад хоорондоо танилцана.