НЭГЖ ХИЧЭЭЛИЙН ХӨТӨЛБӨР НЭГЖИЙН СЭДЭВ: Дараалал ХАМРАХ ХҮРЭЭ: 6 дугаар анги НЭГЖ ХИЧЭЭЛИЙН ЗОРИЛГО: Тоон болон дүрсэн дарааллын гишүүдийн зүй тогтлыг олж, өөрийн үгээр тайлбарлах, дарааллыг үргэлжлүүлэх чадвар эзэмшүүлэх СУРАЛЦАХУЙН ЗОРИЛТ: ü Юмсын зүй тогтол, хамаарлыг олох, үргэлжлүүлэх, хялбар таавар таах; ü Дарааллын гишүүдийн зүй тогтлыг олох, үргэлжлүүлэх, ü Бутархай болон бүхэл тоон дараалал байгуулах ü Дүрсүүдийн дараалал зохиох, ü дүрсүүдийн хялбар дарааллын зүй тогтлыг олох, үргэлжлүүлэх ЭЭЛЖИТ ХИЧЭЭЛИЙН ТӨЛӨВЛӨЛТ: № Ээлжит хичээлийн сэдэв /хугацаа/ Чадвар Сурах үйл ажиллагаа Хэрэглэгдэхүүн 1 Тоон дарааллын гишүүдийг байгуулах. 40 минут Сурах бичгийн жишээ, даалгавруудыг ажиллах явцад дарааллын өгсөн дугаартай гишүүнийг олох; хялбар дарааллын зүй тогтлыг олох чадвар эзэмшүүлнэ. Энэ сэдвийг судалснаар бүхэл тоон дарааллын эхний хэдэн (Ихэвчлэн шугаман дараалалтай ажиллах бөгөөд эхний 4-5 гишүүн өгнө. Эхний гурван гишүүн өгөх нь хангалтгүй байдаг. Сурагчид өөр өөр зүй тогтол олоод байж магадгүй. Гишүүн өгөгдсөнөөр дараагийн хэд хэдэн гишүүнийг бичих, тэр гишүүдийг хэрхэн олсон дүрмээ тайлбарлах чадвар эзэмшинэ. Сурах бичиг, сургалтын материал, бодлого 2 Дүрсүүдийн дараалал зохиох, дүрсүүдийн хялбар дарааллын зүй тогтлыг олох, үргэлжлүүлэх 40 минут Дүрсүүдийн дарааллын зүй тогтлыг олж, түүнийг үргэлжлүүлэх, дүрсийг бүрдүүлж буй элементүүдийн тоон дараалал нь тодорхой зүй тогтолтой байдаг нь сурагчдад тоон дарааллыг амьдрал практиктай холбон ойлгоход нь тус болно 3 Бататгах 40 минут Дарааллыг яагаад “шугаман” гэж нэрлэснийг цэгэн график байгуулж тайлбарлаж болно. Жишээ нь, 2, 4, 6, 8, ... дарааллын график шулууны дагуу байрлах цэгүүд байна. Шугаман дарааллын дурын дугаартай гишүүн олох, эсвэл ямар нэгэн тоо дарааллын гишүүн болох эсэхийг шийдэх даалгавар төвөгтэй биш тул ийм төрлийн бодлого бодуулах нь зүйтэй. Хэдэн удаа ижил тоогоор нэмэгдүүлэхэд уг гишүүн гарахыг олоход хялбар шугаман тэгшитгэл бодох шаардлагатай. Сурах бичиг бодлого, дасгал 4 Нэгжийн шалгалт, үнэлгээ дүгнэлт /40мин/ Мэдлэг чадвараа хэрэглэх Хоёр хувилбар бүхий шалгалтын материал тарааж ажилуулна ЯВЦЫН ҮНЭЛГЭЭНИЙ ЖИШИГ ДААЛГАВАР 1. Дарааллын зүй тогтлыг олж, дараагийн хоёр гишүүнийг олоорой а. –2, 1, 4, 7, ... б. –3, –7, –11, –15, ... в. 2, 3, 5, 7, ... 2. Дарааллын дараагийн хоёр гишүүнийг бичээрэй 1 5 13 25 … 3. Дарааллын 100-р гишүүнийг олоорой 3 7 11 15 … 4. а. Дүрсэн дарааллын дараагийн дүрсийг зураарай. в. Шар өнгөтэй квадратын тоо дүрсийн дугаартай ямар хамааралтай байна вэ? г. Хөх өнгөтэй квадратын тооны дараалал ямар зүй тогтолтой байна вэ? д. Энэ дүрсэн дараалалд 100 хөх өнгөтэй квадрат агуулсан дүрс байгаа юу?