Хүүхдүүд гэмт хэрэг, зөрчлийн талаар мэдлэг сайнгүй байдаг учраас бие биенээ янз бүрийн муу зүйлд уруу татах явдал цөөнгүй гардаг. Тухайлбал, хэн нэгэн хүүхдийг дээрэмдэх, зодоон цохион хийх, хулгай дээрэм, хүчин хийх гэх мэт. Хэрэв чамд бусад хүүхдүүдийн зүгээс ямар нэгэн гэмт хэрэг үйлдэх санал тавьсан тохиолдолд хэзээ ч бүү зөвшөөр. Зарим гэмт этгээд хүүхдийг гэмт хэрэгт уруу татахдаа гэмт хэрэг хийх нь эрэлхэг, баатарлаг, эр хүний зориг хүч чадлыг илэрхийлдэг хэмээн онгироох, мөн хүүхдэд үнэтэй хувцас, гар утас авч өгнө гэх зэргээр хууран мэхлэж, тэднийг гэмт хэрэгт уруу татсан тохиолдол цөөнгүй бий. Ийм учраас гэмт хэрэг, зөрчлөөс урьдчилан сэргийлэхийн тулд доорх зүйлийг анхааралтай уншаарай. 