Компьютерийг өдөр бүр олон цагаар тасралтгүй хэрэглэх нь хүний эрүүл мэнд, биеийн хөгжилд сөргөөр нөлөөлдөг. Тухайлбал, биеийн хэлбэр гажих, нуруугаар өвдөх, гарын бугуй өрөвсөх, хараа муудах гэх мэт. Үүнээс сэргийлэхийн тулд компьютерийг зөв хэрэглэж хэвших, аюулгүй байдлыг хадгалах нь маш чухал. [аиа] Үүний тулд: * • Өөрт тохиромжтой сандал дээр нуруу цэх, хөлөө шалан дээр гишгэн, аливаа саадгүй чөлөөтэй суух; * • Тохой мөрнөөс доош эгц байрлаж, гараа компьютерийн гар дээр бугуйгаар тахийхгүйгээр тавьж болохоор байх; * • Дэлгэц, хэрэглэгч хоёрын хооронд 50-70 cм, харааны түвшин дэлгэцийн дээд хэсэгт төвлөрч байх; • 10-20 минут тутамд дэлгэцээс нүдээ салгаж, өөр зүйл харах, хялбар дасгал хийх; * • Бичвэр шивэх, хулганатай удаан хугацаагаар ажиллах үед гарын хуруу, бугуй өвддөг тул булчинг суллаж, дасгал хийж байх; * • Компьютер дээр олон цагаар ажиллахгүй, тоглоом хэт олон цагаар тоглохгүй байх. Өдөрт компьютертэй 1-2 цагаас илүү ажиллах хэрэггүй; * • Компьютерийн ойролцоо кактус зэрэг өргөслөг ургамлыг тавих. Ийм ургамал нь компьютерээс ялгардаг хорт цацрагийг өөртөө шингээдэг; * • Компьютерийг хэрэглэж байх үед шингэн зүйл уух хэрэгтэй байдаг боловч түүнийг төхөөрөмж рүү асгахаас болгоомжлох хэрэгтэй. [өб] Сургуулийн лабораторийн компьютерийг хамтран ашиглахдаа гамтай хэрэглэх, тухайлбал: • Гар, хулгана зэрэг дагалдах төхөөрөмжийг салгаж зөөхгүй байх, цахилгаан болон кабель утсуудтай болгоомжтой харьцаж, тоног төхөөрөмжийг унаж болохуйцаар байрлуулахгүй байх; • Техник болон программын системийг гэмтээх аливаа үйлдэл хийхгүй байх; • Бусдын хийсэн ажлыг устгахгүй, өөрчлөхгүй, зөвшөөрөлгүй авч ашиглахгүй байх; • Компьютер хамтран ашиглаж байгаа найздаа зөв хэрэглэхэд нь туслах зэргээр компьютерийг хамтран ашиглах соёл, хэвшилд суралцаарай.