БИЛЭГИЙН ДАМДИНСҮРЭН(1919-1992 ОН) НАМТАР 1919 онд одоогийн Төв аймгийн Сэргэлэн сумын нутаг "Тариалант" гэдэг газар төрсөн. 1924-1928 онд Гандантэгчэнлин хийдэд шавилан суусан. 1928-1931 онд хорооны бага сургуульд суралцаж төгсөөд, 1931-1934 онд Монгол техник нэвтрүүлэхэд ажилчин, 1935 оноос Улсын Төв Театрт хөгжимчин, 1941-1954 онд Улсын төв театрт хөгжмийн удирдаач, 1954-1956 онд Ленинград хотын хөгжмийн их сургуулийн хөгжмийн зохиолчийн ангид суралцсан (багш нь О.С.Чишко). 1955-1956 онд шоронд сууж байсан ба 1956-1957 онд Баян-Өлгий аймгийн хөгжимт драмын театрт уран сайхны удирдагч, 1957-1958 онд Улсын хөгжимт драматик театрт уран сайхны удирдагч, 1958-1962 онд Бээжин хотын хөгжмийн их сургуулийн хөгжмийн зохиолчийн ангид (багш нь Жан Дэн Шан) суралцан төгссөн. 1962-1981 онд Улсын дуурь бүжгийн театрт хөгжмийн зохиолч, найруулагч, 1981-1982 онд Дорнод аймгийн хөгжимт драмын театрт уран сайхны удирдагч, 1983 оноос "Монгол кино" үйлдвэрийн хөгжмийн ерөнхий редактор зэрэг ажил үүрэг гүйцэтгэж байв. 1992 оны 1-р сарын 12-ны өдөр Улаанбаатар хотод таалал төгсчээ. БҮТЭЭЛҮҮД ДУУРЬ * Учиртай гурван толгой (Цомнолыг Д.Нацагдорж) 1942 он * Жаргалын зам (Цомнолыг Ч.Чимид, Ч.Ойдов) 1952 он * Тэмцэл (Цомнолыг Д.Намдаг) 1965 он * Амарсанаа (Цомнолыг Д.Намдаг. С.Дашдооров) 1970 он * Мартагдашгүй 42 хоног 1974 он БҮЖГЭН ЖҮЖИГ * Шуурга, 1 бүлэгт 1963 он * Нуурын домог 1968 он СИМФОНИ ЗОХИОЛ * "Хасбаатар" симфони найраглал 1962 он * "Миний эх орон" симфони удиртгал 1965 он ЦӨӨХҮҮЛ ХӨГЖИМ * "Хэнтийн өндөр ууланд" хийлийн гоцлол 1947 он * Виолончель төгөлдөр хуурын аяз 1955 он ХӨГЖИМТ ЖҮЖИГ * Шарай голын гурван хаан * Мандухай цэцэн хатан * Жаргалыг хүссэн Мөнхөө * Ийм нэгэн хаан байжээ * Амарсанаа * Далан худалч * Талын баатар КИНОНЫ ХӨГЖИМ * Цогт тайж (Б.Смирновын хамт) - 1945 * Говь Хянганд тулалдсан нь - 1981 он * Ацаг шүдний зөрөө - 1985 он ДУУ * "БНМАУ-ын Төрийн дуулал" (Л.Мөрдоржийн хамт) * "Монгол нутаг" * "Сүхбаатарын туг" * "Ардын намын туг" * "Энхтайвны төлөө эхийн дуу" зэрэг 40 орчим дуу * ХЭНТИЙН ӨНДӨР УУЛАНД "Хэнтийн өндөр ууланд"хийлийн гоцлол зохиол ньМонголын хамгийн анхны хийл хөгжимд зориулан бичсэн зохиол бөгөөд анх 1947 онд ардын жүжигчин Ж.Чулуун хийл хөгжмөөр гоцлон төгөлдөр хуурч Б.Смирнов хөгжимдөж олны сонорыг мялаасан.https://www.youtube.com/watch?v=2n6bUsAoXyE