Бидний эргэн тойронд дуу авиа элбэг байдаг. Сонсож буй дуу авиа нь эргэн тойронд болж байгаа зүйлийн тухай, тэр ч байтугай авиа гаргаж байгаа зүйл нь харагдахгүй байхад ч хүртэл мэдээлж байдаг. Ямар нэгэн биет хэлбэлзэх үедээ орчин тойрныхоо агаарыг хэлбэлзүүлдэг. Бидний сонсож буй дуу авиа агаарын хэлбэлзлээр дамждаг. Хүн амьтан бие биетэйгээ харьцахдаа авиаг хэрэглэдэг. Чичирхийлэн хөдөлж байгаа бие дуу авиаг үүсгэдэг. Агаарын өмнөх давхарга нь дараагийнхдаа түлхэгдэн бидний чихэнд авиаг хүргэдэг. Дуу гаргаж байгаа биеийг дууны үүсгүүр гэнэ. Харин дуу авиаг мэдэрч байгаа биеийг хүлээн авагч гэнэ. Чих бол сонсголын эрхтэн юм. Хүний чих 20-20000 Гц давтамжтай дууны долгионыг мэдрэх чадвартай. Давтамж ихтэй дууг өндөр, давтамж багатайг нам дуу гэдэг. Биетийн хэлбэлзэл хурдан байх тутам гаргаж буй авиа өндөр байна. Хэлбэлзэл хэдий чинээ удаан байна авиа төдий чинээ нам байна. Авианы нарийн (өндөр), бүдүүн (нам)-ийг тодорхойлох үзүүлэлтийг дууны хэмжээ гэнэ. Дууны хэлбэлзлийг техникт осциллограф гэдэг багажийн тусламжаар зурж харуулдаг. Дэлгэц дээрхи гэрэлтэй шугам нь хэлбэлзэх хөдөлгөөнийг дүрслэнэ. Магнитфон нь дууны хэлбэлзлийг цахилгаан хэлбэлзэл болгон хувиргах замаар дууг бичдэг. Дараа нь түүнийг дахин буцааж хувиргах замаар дууг гарган сонсож болно. Зарим дуу нөгөөгөөсөө чанга байдаг. Дуу авиа бүх чиглэлд тархдаг учраас дуу гаргаж байгаа зүйлээс холдох тусам дуу чимээ сулхан сонсогдоно. Дууны чанга сул ба эрчимт байдалыг децибел (дб) гэдэг нэгжээр хэмжинэ. Үүнийг телефон утас зохин бүтээсэн А.Г. Белийн нэрээр нэрлэжээ. Дуу авиа тархахад орчин зайлашгүй хэрэгтэй. Хатуу биетээр дуу авиа сайн тархана. Газарт чихээ наагаад хэвтэхэд маш хол болж байгаа зүйлийн дуу чимээг сонсож болно. Дуу авиа хий, шингэн дотор ч тархаж чадна. Харин хоосон орчинд дуу тархахгүй. Дуу авиа бүх чиглэлд тархдаг учраас дуу гаргаж байгаа зүйлээс холдох тусам дуу чимээ сулхан сонсогдоно. Хэт авиаг удаан сонсох нь сонсголд хортой. Гэрэл толиноос ойдогтой адилаар дууны долгион нь хана, цонх, хад асга зэрэг саадаас ойдог. Ойсон дууны долгион буцаж дууны үүсгүүр дээр ирэхийг цуурай гэдэг. Дууны долгион мөн зөөлөн зүйлд шингэдэг. Дуу авиаг цуглуулж болно. Дуу авиа орчинд тархахдаа саадыг тойрон гардаг.