Мэдэгдэж буй дохиогоор гараанаас гарч, шулуун замд 20 м зайд дээд хурдаар, 20-25 м зайд 2-3 удаа давтан гүйж харуулах. Гүйхэд биеийн байрлал ямар байх вэ?, Гараа яаж хөдөлгөх вэ?, Хөлийн аль хэсгээр гишгэж гүйх вэ? зэрэг асуултыг багш тавьж, сурагчид хариулна. Биеэ цэх байлгаж, гараа тохойгоор нугалан урагш-хойш савж, өлмий дээрээ хөнгөн гүйхийг сэргээн санаж хэлцгээнэ. - Сурагч өөртөө дохио өгч гараанаас гаран 15 м зайд 2 удаа аль болох дээд хурдаараа гүйнэ. Багшийн анхаарах зүйлс: Нэг гараанд 3-4-өөс олон сурагчийг гаргах хэрэггүй. Хурдтай гүйлгэхийн тулд уралдаж гүйх, хөөцөлдөж гүйх аргыг ашиглавал тохиромжтой байна. 20 м зайд ямар хугацаатай гүйснийг нь хэлж өгөх хэрэгтэй. Энэ нь сурагч өөрийн хурдыг мэдэх боломж олгоно. [ыцб] [ыыбы]