Сурагчид биеийн тамирын заал, гадаа талбай дээр байрлуулсан тэмдэгтийг чиглэн алхана. - Баг багаараа тэмдэгтийг тойрч, янз бүрийн дүрс үүсгэж алхах даалгавар өгөхөд сурагчид хоорондоо ярилцан, гүйцэтгэнэ. Могойчилж алхах чадварт суурилан чиглэлээ огцом өөрчлөн тэмдэгтийг сүлжиж болон багшийн заасан чиглэл рүү огцом хурдтай гүйнэ. 3-4 удаа давтана. Хурдтай хөдөлгөөнөөр чиглэлээ өөрчлөхөд шагай, өвдөг, түнхний үений хөдөлгөөн чухал үүрэгтэй учир үеийг сайтар халаасан байх шаардлагатай. Гүйх чиглэлийг тод тэмдэгээр харуулахаас гадна нэг гараанд 2-оос олон сурагч гарвал хоорондоо мөргөлдөж болзошгүй. Хэрэв урагш гүйж тэмдэгтийг тойрон буцах даалгавар өгвөл сурагчдыг 3-4 цуваа болгоод, цуваа бүрийн өмнө тодорхой зайд тэмдэгтийг байрлуулах байдлаар зохион байгуулана. [өжууу] [ыббб]