Баримт бичиг нь агуулгын хувьд өөр хоорондоо харилцан уялдаатай, тавигдсан шаардлагын дагуу хэлбэржүүлсэн бичвэр, зураг, хүснэгт, бүдүүвч, график, диаграмм зэрэг объектоос бүрддэг. Компьютерээр аливаа баримт бичгийг боловсруулахдаа түүний зорилго, агуулга, загварыг тодорхойлж, төлөвлөсний дараа боловсруулах программ хангамжийг сонгох хэрэгтэй. [d] Бяцхан ном хийх төлөвлөгөө гаргацгаая. дасгал 1. “Усаа хайрлая” сэдэвт бяцхан номыг ямар зорилгоор хийж байгаагаа сайтар тунгаан бодоод зорилгоо дэвтэртээ бичээрэй. Жишээлбэл: Ус ямар их үнэ цэнэтэй зүйл болох, усыг үр ашиггүйгээр хэрхэн зарцуулдаг болох, ус хэмнэх боломжийг тодорхойлох, бусдад сурталчлах. дасгал 2. Зорилгодоо нийцүүлэн агуулгаа тодорхойлж бичээрэй. Жишээлбэл: Усны үнэ цэнэ, усны нөөцийн хэмжээ, усны хэрэглээ, хэмнэх талаар сонирхолтой мэдээлэл, тоо баримт, зураг, бүдүүвч, гэр бүлийнхээ усны хэрэглээний мэдээлэл зэргийг оруулна. дасгал 3. Бяцхан номын хуудасны тоо, ямар агуулга бүхий мэдээлэл оруулах, мэдээллээ хэрхэн ойлгомжтой оновчтой дүрслэх, хэлбэржүүлэх талаар бодож үзээд дэвтэртээ бүтцийг төлөвлөн зураарай. дасгал 4. Бяцхан номонд орох мэдээллээ Хүснэгт 2.1.1-ийн загвараас санаа авч, ямар эх сурвалжаас хэрхэн хайж олох, цуглуулах төлөвлөгөө гаргаарай. [df] дасгал 5. Өмнөх дасгалд төлөвлөсний дагуу мэдээллээ гүйцэд цуглуулж, дэвтэртээ тэмдэглэл хөтлөх, эсвэл компьютерт төрөл бүрийн технологиор боловсруулж, C:>my document/us_nom хавтас үүсгэн хадгалаарай.