БАТЛАВ СУРГАЛТЫН МЕНЕЖЕР З.ТУНГАЛАГ НЭГЖ ХИЧЭЭЛИЙН ХӨТӨЛБӨР 3-Р АНГИ СЭДЭВ: Зүй тогтол, боломж тоолох СУДЛАХ ЦАГ: 4 цаг ЗОРИЛГО: Дүрсэн ба тоон дарааллын зүй тогтлыг олох, боломжийн тоог модны загвараар олох ЗОРИЛТ: 1. Юмсын зүй тогтол, хамаарлыг олох 2. Модны загвараар боломжийг тооцоолох 3. Өгсөн мэдээлэлтэй холбогдох агуулгатай асуудал шийдвэрлэх АГУУЛГА: ӨМНӨ НЬ СУДАЛСАН АГУУЛГА МЭДЛЭГ ЧАДВАР Дүрсэн ба тоон дарааллын зүй тогтлыг олох, боломжийн тоог тоочиж олох · Тоо, хэмжээ, дүрсийн зүй тогтол · Математикийн үг хэллэг · Тоо, хэмжээ, дүрсийн зүй тогтлыг олох, үргэлжлүүлэх · Тодорхой зүй тогтлоор тоо хэмжээ, дүрсийн дараалал зохиох · Таамаглал дэвшүүлэх, шалгах, арга, шалтгааныг амаар, бичгээр тайлбарлах ТҮЛХҮҮР ҮГ: боломж – байж болох хувилбар, биет – огторгуйн хэсэг, дараалал – юмсыг дэс дараалан тоолсон үр дүн, дүрс – хавтгайн хэсэг, зүй тогтол – юмсын хоорондын холбоо хамаарлыг илэрхийлсэн дүрэм СУРГАЛТЫН ХЭРЭГЛЭГДЭХҮҮН: сурах бичиг, сурагчийн дасгал ажлын дэвтэр, хүснэгт, ажлын хуудас, зохиомж, дүрс, хээ бүхий үзүүлэн, геометрийн дүрсүүд, хэрчмэл цифр, орон ангийн хүснэгт, зоос, шагай, гар самбар, гео самбар ҮНЭЛГЭЭ: ээлжит хичээл тус бүр дээр ажлын хуудас болон үзсэнээ хэрхэн ойлгосныг үнэлэх болон урамшуулах ажлууд тусгагдсан. АРГА ЗҮЙ: * Өгсөн мэдээллийг ажиглан шинж, зүй тогтол болон учир шалтгааныг олох, ойлгох * Үргэлжлүүлэх, зохиох, тайлбарлах, хэрэглэх, асуудлыг шийдвэрлэх * Туршилт хийн мэдлэг бүтээх * Хийсэн ажлаа тайлбарлан дүгнэлт гаргах * Математик үг хэллэгийг хэрэглэх, учир шалтгааныг ойлгуулах СУРАХ БИЧГИЙН АГУУЛГЫН ХУВЬД: 4-р улиралд үргэлжлүүлэн энэхүү агуулгыг судлах цаг их байгаа ба 2-р ангид судалсан агуулгыг өргөжүүлэн судалж байгаа болно. (Юмсын зүй тогтлыг олох, үргэлжлүүлэх, таавар таах, таамаглал дэвшүүлэх, өгсөн мэдээлэлтэй холбоотой асуудал шийдвэрлэх ажлуудыг модны аргаар тооцоолох шинэ мэдлэгээр өргөтгөсөн байна.)