АСУУДАЛ Багш мэдээллийг хэрхэн дүрсэлснийг тайлбарлах даалгавар өгөв. Номин дараах байдлаар тайлбарлан бичжээ. Чиний хариулттай адилхан байна уу? Яагаад? [Мэд дүрс] Мэдээлэл нь төрөл бүрээр дүрслэгдсэн өөр өөр хэлбэртэй байж болно. Жишээ нь бичвэр (текстэн), тоо (тоон мэдээлэл), зураг (график мэдээлэл), дуун (дуу, чимээ), хөдөлгөөнт (видео). Ихэнх мэдээлэл төрөл бүрийн мэдээллийг хослуулсан хэлбэртэй байдаг. Аливаа зүйлийг тодорхойлж болох олон мэдээ байдаг ба тэдгээр нь тухайн зүйлийг танин мэдэхэд тусална. Жишээ нь: Мазаалай баавгайг бид огт хараагүй ч зургийг нь харснаар өнгө, биеийн ерөнхий төрх, бусад амьтадтай төстэй болоод ялгаатай талаарх мэдээллийг авч болно. Бид мэдээллийг ашиглан өөрсдийн мэдлэгийг өргөжүүлж байдаг. Мэдлэг, мэдээллээ ашиглаж шийдвэр гаргадаг. Бидний гаргасан шийдвэр, хийсэн үйлдэлд орчноосоо хүлээн авч байгаа мэдээ, мэдээлэл, мэдлэг маш чухал. ХЭРЭГЛЭХҮЙ * Бичвэр мэдээллийн жишээ гаргаарай. * Тоон мэдээллийн жишээ гаргаарай. * График мэдээллийн жишээ гаргаарай. * Холимог төрлийн мэдээллийн жишээ гаргаарай. * Дараах жишээнүүд дэх мэдээлэл ямар хэлбэрээр дүрслэгдсэн болохыг тодорхойлно уу. Үүнд: а.Газрын зураг; б. Захиа; в. Уран зураг; г. Радио нэвтрүүлэг; д. Математикийн хичээлийн жишээ бодлого;