НЭГЖ ХИЧЭЭЛИЙН ХӨТӨЛБӨР СЭДЭВ: Харьцаа ба пропорц ХАМРАХ ХҮРЭЭ: 6 дугаар анги ХУГАЦАА: 4-р улирал СУДЛАХ ЦАГ: 8 цаг Тоо, хэмжээг өгсөн харьцаагаар хоёр ба гурван хэсэгт хуваах, харьцааг хялбар хэлбэрт бичих, харьцаа, пропорц, шууд пропорционал хамаарал оролцсон асуудал шийдвэрлэх чадвартай болно. ТҮЛХҮҮР ҮГ: Харьцаа, пропорц, пропорцын үндсэн чанар, шууд пропорционал хамаарал, пропорционалийн коэффициент ХЭРЭГЛЭГДЭХҮҮН: Явцын үнэлгээний даалгавар _ _ ӨМНӨ ЭЗЭМШСЭН МЭДЛЭГ, ЧАДВАР ОДОО ЭЗЭМШИХ МЭДЛЭГ,ЧАДВАР · Харьцаа, пропорцыг ойлгох · Тоо, хэмжээг өгсөн харьцаагаар хоёр хэсэгт хуваах · Пропорцын аль нэг гишүүнийг олох · Тоо, хэмжээг өгсөн харьцаагаар хоёр хэсэгт хуваах · Пропорцын аль нэг гишүүнийг олох · Харьцааг ойлгох, тэмдэглэх, тоо, хэмжээг өгсөн харьцаагаар хоёр ба гурван хэсэгт хуваах · Тоо, хэмжээг харьцуулах, жишихэд процентийг хэрэглэх · Пропорцын чанар, түүнийг асуудал шийдвэрлэхэд хэрэглэх · Шууд пропорционал хамаарлыг ойлгох, таних, харьцаа, шууд пропорционал хамаарал оролцсон хялбар асуудал шийдвэрлэх ҮЙЛ АЖИЛЛАГАА: 1. Харьцааг ойлгох, харьцаа зохиох. Сурах бичгийн сэдэлжүүлэх бодлогоор асуудал дэвшүүлж, өмнөх мэдлэгийг сэргээн бататгана. · Улаан ба шар өнгөтэй хэсгийн харьцаа нь 6 : 25 · Ногоон ба цэнхэр өнгөтэй хэсгийн харьцаа нь 5 : 18 · Цэнхэр ба ногоон өнгөтэй хэсгийн харьцаа нь 18 : 5 · Шар өнгөтэй хэсгийг нийт хэсэгт харьцуулсан харьцаа нь 25 : 54 · Цэнхэр өнгөтэй хэсгийг нийт хэсэгт харьцуулсан харьцаа нь 18 : 54 болохыг сурагчдаар гаргуулж болно. Мөн зургийг ашиглан өөр ямар харьцаа зохиож болох вэ? гэдгийг гаргуулна. · Улаан өнгөтэй хэсэг нь шар өнгөтэй хэсгийн хэдэн процент болох вэ? гэдгийг сурах бичгийн дагуу бодолт хийж олно. Өөрөөр хэлбэл харьцаагаа процентоор илэрхийлэхдээ 100 хуваарьтай энгийн бутархайгаар илэрхийлэх нь чухал, хэрэв болохгүй бол энгийн бутархайг аравтын бутархай руу шилжүүлэх дүрмээр хүртвэрийг хуваарьт хувааж, гарсан тоог процентоор илэрхийлж болно. Гэхдээ VI ангид төгсгөлөг, үегүй аравтын бутархайн жишээн дээр авч үзнэ гэдгийг анхаарах хэрэгтэй. Харьцааны талаарх ойлголтыг шалгах, бататгах зорилгоор сурах бичгийн 1 дүгээр бодлогыг ашиглан дүрсийг өгсөн харьцаагаар будуулах нь сурагчдад сонирхолтой үйл ажиллагаа болно. АНХААРАХ ЗҮЙЛ. Энэ нэгж хичээлийн хувьд шууд пропорционал хамаарал гэсэн ухагдахуун шинээр орж байгаа бөгөөд боломжтой бол шууд пропорционал хамаарлын томьёо гаргаж, гол нь сурагчид өөрийн үгээр болон хүснэгт, схемээр тайлбарлах, шууд пропорционал хамаарлын талаарх ойлголтоо хэрэглэх, холбогдох хялбар асуудал шийдвэрлэхэд анхаарна.