ЭЭЛЖИТ ХИЧЭЭЛ №5 “ЗҮЙ ТОГТОЛ, БОЛОМЖИЙН ТООГ ОЛОХ” нэгжийн шалгуур * 3, 8, 9 цифрүүдээр 2 оронтой сондгой тоо хэдийг зохиож болох вэ? * Халиунаа 3 оймс, 4 гуталтай бол эдгээрийг хэчнээн ялгаатай байдлаар хослуулж өмсөх вэ? * Зурагт үзүүлсэн дүрсэд хэдэн дөрвөлжин дүрс байна вэ? * Мөнгийг хаяхад тоо (Т), эсвэл сүлд (С) буудаг. Хэрэв мөнгийг 3 удаа хаявал хэдэн янзаар буух боломжтой вэ? * Шатрын тэмцээнд 5 хүн оролцож хүн бүр хоорондоо 1 удаа тоглосон бол хэдэн өрөг тоглосон бэ? (2 хүн 1 удаа тоглохыг 1 өрөг гэнэ.) * Уутанд хүснэгтэд үзүүлсэн тооны бөмбөг байв. Уутнаас харалгүйгээр нэг бөмбөг сугалахад аль өнгийн бөмбөг гарч ирэх боломж хамгийн их вэ? Өнгө Бөмбөгний тоо Улаан 9 Шар 8 Хөх 4 Ногоон 6 Улбар шар 12 ДҮГНЭХ ЖУРАМ: 1-р ажил 2 оноо 2-р ажил 2 оноо 3-р ажил 2 оноо 4-р ажил 3 оноо 5-р ажил 3 оноо 6-р ажил 2 оноо Нийт 14 оноо ҮНЭЛГЭЭ: 12 – 14 оноо маш сайн 10 – 11.5 оноо хангалттай 8 – 9.5 оноо сайжирч байгаа 7.5-аас доош оноо анхаарах шаардлагатай “ЗҮЙ ТОГТОЛ, БОЛОМЖИЙН ТООГ ОЛОХ” НЭГЖ ХИЧЭЭЛИЙН АГУУЛГА АРГА ЗҮЙН ХЭЛЭЛЦҮҮЛЭГ АНХААРАХ ЗҮЙЛ ЗАСАН САЙЖРУУЛАЛТ ХӨТӨЛБӨР Зүй тогтол, боломжийн тоог олох даалгавар нь олон улсын судалгаагаар түгээмэл ирдэг бөгөөд манай улсын сурагчид даалгаврын тавил, томьёололд дасаагүй байдгаас тааруу хийх буюу чаддаггүй. Иймд багш та бүхэн зүй тогтлын бодлогыг алхамчлан чиглүүлж сурагчдаар эргэцүүлэн бодох боломж олгон ажиллахыг чухалчлаарай. Бодит үйл ажиллагаанд дасгасны дараа томьёолж өгсөн даалгавруудыг сурагчдаар гүйцэтгүүлээрэй. СУРАХ БИЧИГ Сурах бичгийн дасгал даалгаврууд цагийн багтаамжаас болоод нэг цагт зургаагаас долоон дасгал байгаа учир сурагчдад дадал, чадвар төлөвшихөд нь анхааран арга зүйгээ төлөвлөн ажиллаарай. Сурагчдад өгөх нэмэлт дасгал, даалгавар, үнэлгээний даалгавар зэрэг нь багшийн номны 88, 89 дүгээр хуудсанд байгаа тул та бүхэн ашиглаарай. 