Дурын хоёр цэгийн хоорондох зай нь хувиргалтаар хадгалагдаж байвал энэхүү хувиргалтыг хөдөлгөөн гэнэ. Хөдөлгөөн дараах чанаруудтай. 1. Хөдөлгөөнөөр шулуун шулуунд бууна. 2. Хөдөлгөөнөөр өнцгийн хэмжээ хадгалагдана. 3. Хоёр хөдөлгөөний үржвэр (дараалсан хувиргалт) хөдөлгөөн байна. 4. Хөдөлгөөний урвуу хувиргалт хөдөлгөөн байна. -Хоёр өөр хувиргалт дараалан хийх бүрд гарсан үр дүнг нэг хувиргалтаар илэрхийлэх боломжтой юу? дүрсийн чиглэл (ориентаци) өөрчлөгдөх эсэхээс үржвэр нь нэг хувиргалтаар тодорхойлогдох эсэх нь хамаарч байгааг олж харахад нь туслах. Суурь боловсролын агуулгын хүрээнд судалж буй хувиргалтуудаас тэнхлэгийн тэгш хэм ориентаци хадгалахгүй. Харин тэнхлэгийн тэгш хэмээр 2 удаа хувиргахад гарсан дүрийн ориентаци анхны дүрстэйгээ ижил байгааг сурагчид олж харах нь чухал.