Гүйдэлтэй дамжуулагчийн орчмын орон зайд соронзон зүү ба төмрийн үртэс хүчээр үйлчилдэг талбар үүсдэг. Үүнийг гүйдэл соронзон орон үүсгэж байна гэж ярьдаг. Орон гэдэг нь ширээ сандал шиг материаллаг зүйл, гэхдээ харагдахгүй, баригдахгүй, амтлагдахгүй онцлогтой. Соронзон орны оршин байгааг зөвхөн хүчний үйлчлэлийн үр дагавраар нь мэдэж болно. Тогтмол соронзон ба гүйдэлтэй дамжуулагч нь эргэн тойрондоо үйлчлэл үзүүлдэг ба үүнийг соронзон орон гэнэ.