Вальс алхааг сурахад: - “Вальс” гэж юу вэ? хэмээн асууж ярилцана. Вальс бүжиглэдэг болохын тулд эхлээд алхааг нь зөв сурах хэрэгцээтэйг тайлбарлана. Сурагчид дараах дасгалыг нийтээрээ нэгэн зэрэг багшийг дагаж гүйцэтгэнэ. Үүнд: - Гараа ташаанд авч, баруун хөлөө урдаа ялимгүй өргөсөн байдлаас 1 гэхэд баруун хөл дээр гишгэж, зүүн хөлөө бага зэрэг нугалан арагш өргөнө. 2 гэхэд бэлтгэх байдалд орно. 3 гэхэд баруун хөл дээр гишгэж, зүүн хөлөө бага зэрэг нугалан арагш өргөнө. Үүнийг байрандаа 8-10 удаа давтана. Вальс алхаагаар байрандаа болон урагш явж чаддаг болсны дараа гарын янз бүрийн хөдөлгөөнтэй алхуулна. Тухайлбал: - Гараа алдалж вальс алхаагаар алхах - Гараа нуруундаа үүрч вальс алхаагаар алхах 